|  |
| --- |
|  |
|  |
| **REPUBLIKA HRVATSKA** |
| **PRIMORSKO-GORANSKA ŽUPANIJA** |
| **Upravni odjel za****turizam, poduzetništvo i ruralni razvoj** |

**

**UPUTE ZA PRIJAVITELJE NA**

**J A V N I P O Z I V**

**za dodjelu potpora temeljem Programa dodjele potpora male vrijednosti poduzetnicima Primorsko-goranske županije u 2025. godini za Mjere 1. do 7.**

**Mjere :**

* **Mjera 1. Sufinanciranje troškova opreme - prerađivačke djelatnosti**
* **Mjera 2. Poticanje energetske učinkovitosti**
* **Mjera 3. Potpore novoosnovanim tvrtkama/obrtima**
* **Mjera 4. Poticanje zapošljavanja i samozapošljavanja žena**
* **Mjera 5. Sufinanciranje pripreme i prijave projekta za EU fondove**
* **Mjera 6. Potpore inkluzivnom poduzetništvu**
* **Mjera 7. Sufinanciranje profesionalnog i stručnog usavršavanja**
	1. **CILJEVI JAVNOG POZIVA**

Kreiranjem i provedbom **Programa dodjele potpora male vrijednosti poduzetnicima Primorsko-goranske županije u 2025. godini** („Službene novine“ broj 12/25) dodjeljuju se potpore male vrijednosti koje imaju za cilj poticanje razvoja konkurentnog malog i srednjeg poduzetništva i obrtništva, tehnološko unaprjeđenje kroz primjenu novih suvremenijih tehnologija, energetsku učinkovitost, osnaživanje novoosnovanih poslovnih subjekata, i jaču prisutnost i sudjelovanje žena na tržištu rada, bolje iskorištavanje sredstava iz EU fondova, promicanje inkluzivnog poduzetništva kroz stvaranje mogućnosti na neovisan pristup, kretanje i korištenje usluga osobama s invaliditetom(OSI), osobama smanjene pokretljivosti (OSP) te djeci s teškoćama u razvoju, pristupanje suvremenim znanjima putem profesionalnog i stručnog usavršavanja te ujednačavanje razlike između razvijenijih i manje razvijenih sredina (otoci, primorje i gorja).

Provedba mjera iz Programa dodjele potpora male vrijednosti poduzetnicima Primorsko-goranske županije u 2025. godini (u daljnjem tekstu: Program) doprinosi povećanju produktivnosti i prepoznatljivosti, kvalitetnijim proizvodima, boljem iskorištenju vlastitih resursa, zelenoj tranziciji i energetskoj učinkovitost kod svih prihvatljivih sektora djelatnosti; nadalje, pomoć je poduzetnicima početnicima u početcima poslovanja i ženama pri zapošljavanju, promiče inkluzivno poduzetništvo, a sve kako bi se omogućila konkurentnost poduzetnika na području Županije, naročito na ruralnom području, posebice Gorskog kotara i otoka.

* 1. **PRIHVATLJIVI I NEPRIHVATLJIVI PRIJAVITELJI**

Korisnici potpora, prihvatljivi prijavitelji, u smislu ovog Programa i ovog Javnog pozivaza dodjelu potpora temeljem Programa dodjele potpora male vrijednosti poduzetnicima Primorsko-goranske županije u 2025. godini za Mjere 1. do 7. (u daljnjem tekstu: Javni poziv) su subjekti malog gospodarstva (mikro i mali za sve mjere, osim za Mjere 5. i 6. za koje se mogu javiti mikro, mali i srednji poduzetnici) koji su fizičke i pravne osobe (isključivo registrirani kao obrti, trgovačka društva d.o.o. i j.d.o.o. i ustanove) u 100% privatnom vlasništvu s registriranim sjedištem na području Primorsko-goranske županije koji samostalno i trajno obavljaju dopuštene djelatnosti radi ostvarivanja dobiti odnosno dohotka na tržištu utvrđene prema kriterijima propisanim Zakonom o poticanju razvoja malog gospodarstva („Narodne novine“, broj 29/02, 63/07, 53/12, 56/13 i 121/16), koji moraju imati **minimalno jednu zaposlenu osobu** (uključuje i samozapošljavanje) **na puno radno vrijeme, na neodređeno.**

**Prihvatljivi Prijavitelji po mjerama:**

**Mjera 1. Sufinanciranje troškova opreme - prerađivačke djelatnosti**

Prijavitelji koji su prema Odluci o Nacionalnoj klasifikaciji djelatnosti NKD 2025 („Narodne novine“ broj 47/2024) registrirani za područje C (Prerađivačka industrija), Odjeljak 10-32 (izuzev: Odjeljak 12 - Proizvodnja duhanskih proizvoda; Skupina 25.30.0- Proizvodnja oružja i streljiva; Skupina 30.40.0 - Proizvodnja vojnih borbenih vozila).

**Mjera 2. Poticanje energetske učinkovitosti**

Prijavitelji koji pripremaju projektno-tehničku dokumentaciju za ulaganje u korištenje obnovljivih izvora energije ili ulažu u ugradnju sustava i opreme za proizvodnju električne energije korištenjem obnovljivih izvora energije na području Primorsko-goranske županije.

**Mjera 3. Potpore novoosnovanim tvrtkama/obrtima**

Prijavitelji koji prvi put otvaraju ili imaju novoosnovan obrt ili trgovačko društvo, a datum osnivanja, odnosno kod obrta datum početka obavljanja obrta je nakon 20. lipnja 2024. pa do podnošenja prijave na Javni poziv i koji nema drugi (aktivan) poslovni subjekt te unazad 24 mjeseca od dana objave Javnog poziva Prijavitelj nije bio i sad nije u statusu: osnivač, suosnivač, vlasnik ili suvlasnik drugog poslovnog subjekta.

**Mjera 4. Poticanje zapošljavanja i samozapošljavanja žena**

Prijavitelji koji imaju iskazano neto povećanje broja zaposlenih osoba ženskog spola uključujući i samozapošljavanje, na puno radno vrijeme i na neodređeno u razdoblju od 20. lipnja 2024. godine do podnošenja prijave na Javni poziv- (Dokaz od HZZMO o broju zaposlenih na dan 20. lipnja **2024**. -dokaz nije potreban kod predaje prijava za samozapošljavanje.)

**Mjera 5. Sufinanciranje pripreme i prijave projekta za EU fondove**

Prijavitelji koji su u postupku pripreme dokumentacije za investicijska ulaganja na području Primorsko-goranske županije radi prijave projekta za EU fondove.

**Mjera 6. Potpore inkluzivnom poduzetništvu**

Prijavitelji koji planiraju ulaganje u uređenje poslovnog objekta/prostora radi osiguranja pristupačnosti objektu osobama s invaliditetom (OSI), osobama smanjene pokretljivosti (OSP) kao i nabavu opreme radi pružanja usluga za njegu i tretmana (estetskih, zdravstvenih rehabilitacijskih, terapijskih) uključujući i za djecu s teškoćama u razvoju te prijavitelji koji su poduzetnici s invaliditetom radi unapređenja (vlastitog) poslovanja.

**Mjera 7. Sufinanciranje profesionalnog i stručnog usavršavanja**

Prijavitelji koji ulažu u potrebno profesionalno i stručno usavršavanje i osposobljavanje te u suvremena znanja zaposlenika od značaja za obavljanje registrirane djelatnosti.

**Prihvatljivi su Prijavitelji ukoliko:**

* Prijavitelj u vlasničkoj i/ili osnivačkoj strukturi nema udjela Republike Hrvatske, jedinice područne (regionalne) samouprave ili jedinice lokalne samouprave te pravnih osoba čiji je vlasnik i/ili osnivač Republika Hrvatska, jedinica područne (regionalne) samouprave ili jedinice lokalne samouprave.
* Prijavitelj je u 100% privatnom vlasništvu, s registriranim sjedištem na području Primorsko-goranske županije.
* Prijavitelj je pravna ili fizička osoba koja je mikro ili malo poduzeće (na Mjere 5. i 6. se mogu javiti mikro, mali i srednji poduzetnici) sukladno Zakonu o poticanju razvoja malog gospodarstva (,,Narodne novine“ broj 29/02, 63/07, 53/12, 56/13 i 121/16) i Preporuci Europske komisije 2003/361/EC od 06.05.2003. uz odgovarajuću primjenu definicije malih i srednjih poduzeća dane u Prilogu I. Uredbe komisije (EU) br. 651/2014 od 17. lipnja 2014. (SL EU L 187, 26.6.2014., str. 1–78) o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL EU L 187, 26.06.2014. str.1) i njezinim izmjenama Uredbi Komisije (EU) 2023/1315 оd 23. lipnja 2023. (SL EU L 167, 30.6.2023., str. 1–90), Uredbi Komisije (EU) 2017/1084 (SL EU L 156, 20.6.2017., str. 1–18) i Uredbi Komisije (EU) 2021/1237. (SL EU L 270, 29.7.2021., str. 39–75).
* Prijavitelj u trenutku podnošenja prijave ima odgovarajući oblik registracije
* Prijavitelj te partnerski i povezani subjekti s Podnositeljem prijave imaju podmirene obveze prema Primorsko-goranskoj županiji
* Prijavitelj je podnio Prijavu koja je u skladu s prihvatljivim aktivnostima, prihvatljivim troškovima i prihvatljivim djelatnostima
* Prijavitelj ima barem jednog zaposlenog uključujući vlasnika/cu obrta (vlasnik/ca obrta se smatra zaposlenikom obrta ukoliko nema zasnovan radni odnos kod druge pravne ili fizičke osobe), na puno radno vrijeme i na neodređeno vrijeme; (dokazuje se e-radnom knjižicom, tj. Elektroničkim zapisom ili potvrdom HZZMO o podacima evidentiranim u matičnoj evidenciji)
* Prijavitelj u trenutku podnošenja prijave ima podmirene obveze po osnovi javnih davanja o kojima službenu evidenciju vodi Porezna uprava (dokazuje se originalnom Potvrdom nadležne Porezne uprave ili elektroničkim zapisom dostupnim na e-Građani, u dijelu e-Porezna)
* Prijavitelj traži potporu u skladu s odredbama o potporama male vrijednosti – Uredba komisije (EU) 2023/2831) – (dokazuje se Izjavom o korištenim potporama male vrijednosti).

Poduzetnik se može prijaviti **samo na jednu mjeru** u sklopu prijave na Javni poziv.

Izuzeće se primjenjuje samo za prijavu na Mjeru 6. Potpore inkluzivnom poduzetništvu, kada se poduzetnik uz prijavu na Mjeru 6. može prijaviti i na još jednu mjeru u sklopu Javnog poziva, ali moraju biti odvojene i poslane zasebno.

 Ako je jedna pravna ili fizička osoba osnivač, suosnivač, vlasnik ili suvlasnik više poduzetnika, pravo na prijavu po ovom Javnom pozivu ima samo jedan poduzetnik.

 **Neprihvatljivi sektori:**

 U okviru ovog Programa nisu prihvatljivi sektori i **ne sufinanciraju** se djelatnosti Prijavitelja čija je glavna djelatnost (kod obrta navedena kao Pretežita djelatnost u izvatku iz obrtnog registra)utvrđena u Obavijesti o razvrstavanju Državnog zavoda za statistiku kao jedna od sljedećih djelatnosti iz Odluke o Nacionalnoj klasifikaciji djelatnosti NKD 2025), („Narodne novine“ broj 47/2024):

Područje A - Poljoprivreda i ribarstvo - izuzev šumarstvo - (Odjeljak 01 i Odjeljak 03)

Područje C - Prerađivačka industrija - (Odjeljak 12 - Proizvodnja duhanskih proizvoda; Skupina 25.30.0 - Proizvodnja oružja i streljiva; Skupina 30.40.0 - Proizvodnja vojnih borbenih vozila

Područje L - Financijske djelatnosti i djelatnost osiguranja (Odjeljak 64, 65, 66),

Područje M - Poslovanje nekretninama (Odjeljak 68),

Područje S - Umjetnost, zabava i rekreacija (Odjeljak 92 djelatnost kockanja, klađenja )

Područje N - Stručne, znanstvene i tehničke djelatnosti (Odjeljak 69.1 Pravne djelatnosti, Odjeljak 70, Upravljačke djelatnosti; savjetovanje u vezi s upravljanjem i Odjeljak 73.3 Odnosi s javnošću i djelatnosti priopćavanja).

 Korisnici potpore po ovom Programu ne mogu biti poduzetnici koji ulažu u sljedeće namjene:

* proizvodnju oružja, streljiva, vojne i policijske opreme;
* proizvodnju, preradu i distribuciju duhana;
* provođenje pokusa na životinjama;
* benzinske postaje;
* prodajne auto salone.

 Sukladno odredbi članka 1. Uredbe komisije (EU) 2023/2831 dodjela potpora iz ovog Programa **nije moguća** poduzetnicima koji djeluju u sektorima koji ostvaruju pravo na potporu prema posebnim aktima Europske komisije, a definiranim u članku 1. Uredbe komisije (EU) 2023/2831.

a) potpore koje se dodjeljuju poduzetnicima koji se bave primarnom proizvodnjom proizvoda ribarstva i akvakulture;

b) potpore koje se dodjeljuju poduzetnicima koji se bave preradom i stavljanjem na tržište proizvoda ribarstva i akvakulture, ako je iznos potpore utvrđen na temelju cijene ili količine kupljenih proizvoda ili proizvoda stavljenih na tržište;

c) potpora koje se dodjeljuju poduzetnicima koji djeluju u primarnoj proizvodnji

poljoprivrednih proizvoda;

d) potpore koje se dodjeljuju poduzetnicima u sektoru prerade i stavljanja na tržište poljoprivrednih proizvoda, u jednom od sljedećih slučajeva:

i. ako se iznos potpore utvrđuje na temelju cijene ili količine tih proizvoda koji su kupljeni od primarnih proizvođača ili koje dotični poduzetnici stavljaju na tržište;

ii. ako su potpore uvjetovane njihovim djelomičnim ili potpunim prenošenjem na primarne proizvođače;

e) potpore dodijeljene za djelatnosti povezane s izvozom u treće zemlje ili države članice, konkretno potpore izravno povezane s izvezenim količinama, uspostavljanjem i radom distribucijske mreže ili drugim tekućim rashodima povezanima s djelatnošću izvoza;

f) potpore koje se uvjetuju uporabom domaćih proizvoda ili usluga umjesto uvoznih.

 **Izuzeće od zabrane**:

 Ako poduzetnik djeluje i u jednom od prethodno navedenih sektora ( točke (a), (b), (c) ili (d)) i u jednom ili više sektora obuhvaćenih područjem primjene Uredbe Komisije (EU) 2023/2831 ili obavlja druge djelatnosti obuhvaćene područjem primjene Uredbe Komisije (EU) 2023/2831, Uredba Komisije (EU) 2023/2831 se primjenjuje na potpore dodijeljene u vezi s tim drugim sektorima odnosno djelatnostima, uz uvjet da korisnik potpore osigura odgovarajućim sredstvima, kao što je razdvajanje djelatnosti ili razdvajanje računa, da djelatnosti u sektorima isključenima iz područja primjene Uredbe Komisije (EU) 2023/2831 ne ostvaruju korist od potpore male vrijednosti koje se dodjeljuju u skladu s Uredbom Komisije (EU) 2023/2831.

* 1. **PRIHVATLJIVE AKTIVNOSTI**

 Za sve mjere prihvatljive su **aktivnosti i troškovi** koji su nastali nakon 20. lipnja 2024. godine pa do prijave na Javni poziv i to za aktivnosti koje su funkciji obavljanja glavne djelatnosti Prijavitelja navedenoj u Obavijesti o razvrstavanju poslovnog subjekta prema NKD 2025. („Narodne novine“ broj 47/2024), odnosno kod obrta, navedenoj kao jedna od djelatnosti koja se dokazuje izvatkom iz Obrtnog registra.

Za sve mjere prihvatljive su aktivnost koje se provode/ulažu na području Primorsko-goranske županije.

**Prihvatljive aktivnosti po mjerama:**

 **Mjera 1. Sufinanciranje troškova opreme - prerađivačke djelatnosti**

Prihvatljive su aktivnosti nabave **dugotrajne imovine** koja služi unaprjeđenju i modernizaciji obavljanja proizvodne djelatnosti Prijavitelja, zelenoj tranziciji ili ekološki prihvatljivim proizvodnim procesima ili poboljšanju učinkovitosti resursa (ulaganja u zelene tehnologije, kružno gospodarstvo, obnovljive izvore energije, energetsku učinkovitost) namijenjenih isključivo za aktivnosti u funkciji obavljanja prerađivačke djelatnostinavedenoj u Obavijesti o razvrstavanju poslovnog subjekta prema NKD-u iz 2025., odnosno kod obrta, navedenoj kao jedna od djelatnosti (NKD 2025) koja se dokazuje izvatkom iz Obrtnog registra (izuzev Skupine 25.30.0 - Proizvodnja oružja i streljiva i Skupine 30.40.0 - Proizvodnja vojnih borbenih vozila).

**Mjera 2. Poticanje energetske učinkovitosti**

Prihvatljive su aktivnosti pripreme projektno-tehničke dokumentacije za provođenje mjera energetske učinkovitosti na objektima kao i pripreme projektno-tehničke dokumentacije za postavu sustava za proizvodnju električne energije iz obnovljivih izvora energije te aktivnosti ugradnje sustava i opreme za proizvodnju električne energije korištenjem obnovljivih izvora energije na području Županije - **fotonaponske elektrane**.

 **Mjera 3. Potpore novoosnovanim tvrtkama/obrtima**

Prihvatljive su aktivnosti nastale pri pokretanju poslovanja i za obavljanje gospodarske aktivnosti.

 **Mjera 4. Poticanje zapošljavanja i samozapošljavanja žena**

1. Prihvatljiva je aktivnost zapošljavanja osoba ženskog spola u razdoblju 20. lipnja 2024. godine do podnošenja prijave na Javni poziv **na puno radno vrijeme i na neodređeno** koja prethodno **nije** bila u radnom odnosu minimalno 30 (trideset) dana prije novog zapošljavanja.

Uvjet se ne odnosi na novo zapošljavanje osobe ženskog spola koja je neposredno bila zaposlena na **određeno i /ili nepuno radno vrijeme** kod istog ili drugog poslodavca*.* Potrebno je obrazložiti potrebu za novim zapošljavanje te dostaviti i opis poslova radnog mjesta.

1. Prihvatljiva je aktivnost samozapošljavanja ženske osobe u vlastitom poslovnom subjektu u razdoblju od 20. lipnja 2024. godine do podnošenja prijave na Javni poziv na puno radno vrijeme na neodređeno.

Prihvatljiv dokaz je e-radna knjižica - Elektronički zapis ili potvrda HZZMO o podacima evidentiranim u matičnoj evidenciji te osobna iskaznica novozaposlene/samozaposlene osobe.

 **Mjera 5. Sufinanciranje pripreme i prijave projekta za EU fondove**

Prihvatljive su aktivnosti koje se odnose na izradu i pripremu dokumentacije u svrhu prijave investicijskog ulaganja na EU natječaj za sufinanciranje ulaganja.

 **Mjera 6. Potpore inkluzivnom poduzetništvu**

Prihvatljive su aktivnosti usmjerene na osiguravanje pristupačnosti građevina poslovne namjene radi omogućavanja ulaska i kretanja osobama s invaliditetom, osobama smanjene pokretljivosti te djeci s teškoćama u razvoju. Uključuju se i aktivnosti instalacije te implementacije obveznih elemenata pristupačnosti neovisnog življenja i elemenata za savladavanje visinskih razlika te aktivnosti koje omogućavaju pristup uslugama i tretmanima (estetskim, zdravstvenim i rehabilitacijskim) osobama s invaliditetom, osobama smanjene pokretljivosti te djeci s teškoćama u razvoju. Poduzetnici s invaliditetom navedene aktivnosti mogu koristiti u svrhu unaprjeđenja vlastitog poslovanja, osiguravanja funkcionalnosti poslovnog prostora te poboljšanja uvjeta rada i poslovanja.

 **Mjera 7.Sufinanciranje profesionalnog i stručnog** **usavršavanja**

Prihvatljive su aktivnosti profesionalnog i stručnog usavršavanja te osposobljavanja radi stjecanja suvremenih znanja i vještina od značaja za obavljanje registrirane djelatnosti za osobe koje su kod poslodavca zaposlene na neodređeno vrijeme u punom radnom vremenu*.*

Prihvatljiv je dokaz - potvrda o stečenim kompetencijama, znanjima ili vještinama koje su od značaja za obavljanje i usavršavanje registrirane djelatnosti te radi usvajanja i implementacije novih digitalnih tehnologija u poslovanju Prijavitelja .

* 1. **PRIHVATLJIVI I NEPRIHVATLJIVI TROŠKOVI**

**Prihvatljivi troškovi po mjerama :**

**Mjera 1. Sufinanciranje troškova opreme - prerađivačke djelatnosti**

Prihvatljiv je trošak nabave opreme kao **ulaganja u dugotrajnu imovinu**: (nabava alata, strojeva, postrojenja i opreme, mjernih i kontrolnih uređaja i instrumenata te računalnih programa).

**Mjera 2. Poticanje energetske učinkovitosti**

Prihvatljivi su troškovi naknada za inženjere i arhitekte za izradu projektno-tehničke dokumentacije - Glavnog projekta sukladno Zakonu o gradnji („Narodne novine“ broj 153/13, 20/17, 39/19 i 125/19), Pravilniku o obveznom sadržaju i opremanju projekata građevine („Narodne novine“ broj 118/19 i 65/20) i Pravilniku o jednostavnim i drugim građevinama i radovima („Narodne novine“ broj 112/17, 34/18, 36/19, 98/19, 31/20 i 74/22) koji sadržava proračun i rekapitulaciju ušteda energije i emisija CO2 za lokaciju provedbe projekta s odobrenjima, suglasnostima i posebnim uvjetima građenja, ukoliko su isti potrebni te koji su evidentirani **kao dugotrajna imovina.**

Prihvatljivi su troškovi ugradnje sustava/opreme za proizvodnju električne energije korištenjem obnovljivih izvora energije na području Primorsko-goranske županije, odnosno ugradnja nove fotonaponske elektrane za proizvodnju električne energije koji su evidentirani **kao dugotrajna imovina**.

**Mjera 3. Potpore novoosnovanim tvrtkama/obrtima**

Prihvatljivi su troškovi opremanja poslovnog prostora, nabave opreme za osnovnu djelatnost trgovačkog društva ili jednu od djelatnosti obrta, nabavu informatičke opreme i računalnih programa i drugi troškovi vezani za poslovanje novoosnovanog obrta ili trgovačkog društva koji su evidentirani **kao dugotrajna imovina**.

**Mjera 4. Poticanje zapošljavanja i samozapošljavanja žena**

Prihvatljiv trošak je trošak osoblja i materijalni troškovi.

**Mjera 5. Sufinanciranje pripreme i prijave projekta za EU fondove**

Prihvatljiv trošak su naknade zaizradu i pripremu dokumentacije u svrhu prijave investicijskog ulaganja na EU natječaj s dokazom o otvorenom EU natječaju za sufinanciranje ulaganja na koji se prijavljuje Prijavitelj s opisom investicijskog ulaganja**.**

**Mjera 6. Potpore inkluzivnom poduzetništvu**

Prihvatljiv je trošak nabave opreme kao **ulaganja u dugotrajnu imovinu** (primjerice: rampe, dizala, vertikalne/horizontalne podizne platforme, koso podizne sklopive platforme, oprema za unapređenje poslovanja i funkcionalnosti osoba s invaliditetom), nabave medicinsko-terapijske (mobilne) opreme za osobe s invaliditetom i djecu s teškoćama u razvoju, uključujući rehabilitacijsko-estetsku opremu za pružanje tretmana i/ili dodatna ulaganja na dugotrajnoj imovini za prilagodbu i unapređenje poslovnog prostora i poslovanja (ulazni prostori, stubišta, sanitarni čvorovi, učionice, kupaonice, pristupi vodi na plažama i bazenima i sl.) u skladu s odredbama Zakona o suzbijanju diskriminacije („Narodne novine“ broj [85/08](https://www.iusinfo.hr/zakonodavstvo/zakon-o-suzbijanju-diskriminacije-1) i [112/12](https://www.iusinfo.hr/zakonodavstvo/zakon-o-izmjenama-i-dopunama-zakona-o-suzbijanju-diskriminacije)) i Pravilnika o osiguranju pristupačnosti građevina osobama s invaliditetom i osobama smanjene pokretljivosti („Narodne novine“ broj 78/13).

**Mjera 7. Sufinanciranje profesionalnog i stručnog** **usavršavanja**

Prihvatljiv je trošak naknada za obavljene tečajeve, radionice, seminare, edukacije i savjetovanja kojima se na kraju usavršavanja svakoj zaposlenoj osobi, kao polazniku, izdaje potvrda o stečenim kompetencijama, znanjima ili vještinama.

**Prihvatljivi su troškovi :**

* + nastali nakon 20. lipnja 2024. godine pa do prijave na Javni poziv
	+ uz obvezno predočenje dokaza o stvarno nastalim troškovima - prethodno plaćenim računima (izvodi) –(osim za Mjeru 6. ako je priložen predračun koji je prihvatljiv trošak)
	+ evidentirani u kartici dugotrajne imovine -osim za Mjeru 6. ako je priložen predračun)
	+ za aktivnosti koje su u funkciji obavljanja glavne djelatnosti Prijavitelja navedenoj u Obavijesti o razvrstavanju poslovnog subjekta prema NKD 2025 („Narodne novine“ broj 47/24), odnosno kod obrta, navedenoj kao jedna od djelatnosti koja se dokazuje izvatkom iz Obrtnog registra*.*
	+ **Prihvatljiv trošak se dokazuje ISKLJUČIVO RAČUNOM (**osim za Mjeru 6. koja se dokazuje i predračunom) **i to:**
		- * Račun mora glasiti na Prijavitelja, sa specificiranim troškovima s opisom opreme, nazivom troška i cijenom u eurima te ako je izdan u drugoj državi mora biti i prijevod napisan na hrvatskom jeziku. (Isto se odnosi i na predračun koji je prihvatljiv isključivo kod prijave na Mjeru 6.).
			* Uz račun mora biti dostavljen **dokaz** da je račun plaćen (ako je račun plaćen po ponudi obvezno je dostavit i ponudu/ predračun i/ili karticu dobavljača) osim za Mjeru 6. ako je dostavljen predračun.
			* Ako je račun izdan u drugoj državi te plaćen u drugoj valuti, dostaviti
				+ presliku originalnog računa na stranom jeziku
				+ **prijevod** računa/dokumenta u cijelosti (nazivom kupljene opreme, dijelova opreme s opisom na hrvatskom jeziku)
				+ iznos mora biti iskazan u protuvrijednosti u eurima sukladno iznosu na izvodu žiro računu i iznosu zavedenom u dugotrajnoj imovini (bez naknada banci i ostalih troškova ),

 (prijevod dokumenta i točnost podatka vlastoručno ovjeriti).

**Račun dostavljen od povezanih osoba s izdavateljem računa prema kategoriji ‘’Jedan poduzetnik’**( pojam definiran u Programu) **NIJE PRIHVATLJIV.**

**Nisu prihvatljivi troškovi:**

* porez na dodanu vrijednost (PDV) nije prihvatljiv trošak u slučaju kad je Prijavitelj/korisnik potpore porezni obveznik upisan u registar obveznika PDV-a te ima pravo na odbitak PDV-a (osim ako Prijavitelj dostavi Izjavu ili odgovarajući dokaz da nije u sustavu PDV)
* troškovi nabave vozila, plovila, mobilnih uređaja te troškovi najma opreme, nabave opreme putem operativnog leasinga i popravak opreme nisu prihvatljiv trošak.
* troškovi prijevoza strojeva i opreme, održavanja ili tehničke pomoći uz nabavku opreme nisu prihvatljivi troškovi i **moraju biti iskazani odvojeno od iznosa za opremu.**
* bankovni troškovi, troškovi jamstva, reprogram i refinanciranje postojećih kredita, carinske i uvozne pristojbe i slične naknade.
* troškovi nabave uredskog namještaja, vrata i prozora (osim za Mjeru 3. i Mjeru 6.)
* trošak za kojeg je već ostvarena potpora iz nekog drugog izvora financiranja nije prihvatljiv trošak.
* svi drugi troškovi koji nisu u vezi s realizacijom prijavljene aktivnosti .
	1. **INSTRUMENT, INTENZITET POTPORE I VISINA NOVČANOG IZNOSA**

Potpora male vrijednosti (de minimis potpora) se dodjeljuje Korisniku u obliku bespovratnih sredstava (kapitalnih ulaganja i subvencija).

Iznos potpore Primorsko-goranske županije predstavlja državnu potporu male vrijednosti sukladno Uredbi komisije (EU) 2023/2831.

Najmanji iznos potpore za sve mjere je 1.000,00 eura te je ujedno i minimalni iznos na koji se sklapa ugovor.

* **Za Mjeru 1., Mjeru 2., Mjeru 3., Mjeru 5. i Mjeru 7.**

Prijavitelju se odobravaju potpore u 80% iznosu prihvatljivih troškova, a najviše do 8.000,00 eura

* **Za Mjeru 4.**

Prijavitelju se odobravaju potpore u 100% iznosu prihvatljivih troškova, a najviše do 8.000,00 eura u okviru jedne prijave i to:

* 100% potpore za zapošljavanje osobe ženskog spola u Primorsko-goranskoj županiji na području Gorskog kotara u iznosu od 3.000,00 eura (bez PDV-a) po zaposlenoj osobi,
* 100% potpore za samozapošljavanje osobe ženskog spola u Primorsko-goranskoj županiji na području Gorskog kotara u iznosu od 6.000,00 eura (bez PDV-a),
* 100% potpore za zapošljavanje osobe ženskog spola na ostalom području Primorsko-goranske županije u iznosu od 2.000,00 eura (bez PDV-a) po zaposlenoj osobi,
* 100% potpore za samozapošljavanje osobe ženskog spola na ostalom području Primorsko-goranske županije u iznosu od 4.000,00 eura (bez PDV-a).
* **Za Mjeru 6.**

Prijavitelju se odobravaju potpore u 100% iznosu prihvatljivih troškova, a najviše do 8.000,00 eura.

* 1. **POSTUPAK OBRADE PODNESENIH PRIJAVA**

Povjerenstvo za dodjelu potpora temeljem Programa dodjele potpore male vrijednosti poduzetnicima Primorsko-goranske županije u 2025. godini za Mjere 1. do 7. (u daljnjem tekstu: Povjerenstvo) provodi postupak obrade prijava.

Povjerenstvo radi na sjednicama koje saziva voditelj Povjerenstva. Povjerenstvo čine voditelj i 4 (četiri) člana koje imenuje Župan.

U izvršavanju svoje zadaće Povjerenstvo obavlja sljedeće poslove:

* razmatra podnesene prijave i utvrđuje ispunjavanje uvjeta sukladno kriterijima za odabir prijava, odnosno vrši admínistrativnu provjeru i provjeru prihvatljivosti prijava.
* nakon administrativne provjere i provjere uvjeta prihvatljivosti, Povjerenstvo utvrđuje Prijedlog odluke o dodjeli potpore po pojedinom korisniku, a Odluku o dodjeli potpore donosi Župan.

Podnositelji prijava čije prijave ne ispunjavaju formalne uvjete javnog poziva o toj činjenici bit će obavješteni pisanim putem najkasnije u roku od 5 radnih dana od održavanja sjednice Povjerenstva na kojoj je isto utvrđeno, na koju obavijest imaju pravo podnošenja prigovora u roku 3 radna dana od primitka. Povjerenstvo će povodom zaprimljenog prigovora ponovno izvršiti provjeru formalne ispravnosti prijave te u daljnjem roku od 3 radna dana o istome odlučiti, odnosno prigovor prihvatiti ili odbiti te o istome bez odgode obavijestiti podnositelja prigovora. U slučaju prihvaćanja prigovora, prijava će biti upućena u proceduru vrednovanja. Pisanom korespondencijom smatra se i komunikacija putem adrese e-pošte navedene u obrascu prijave.

Povjerenstvo može zatražiti od poduzetnika da, osim obvezne, dostavi i dodatnu dokumentaciju.

O radu Povjerenstva vodi se zapisnik.

Stručne i administrativne poslove za Povjerenstvo obavlja Upravni odjel za turizam, poduzetništvo i ruralni razvoj Primorsko-goranske županije.

Prijave na Javni poziv i dokumentacija ne vraćaju se prijaviteljima.

* 1. **KRITERIJI ZA ODABIR PRIJAVA**

Temeljem zaprimljenih prijava, a ovisno o raspoloživim proračunskim sredstvima za tekuću godinu za provedbu mjera, utvrdit će se rang-lista prijava sukladno kriterijima za odabir prijava i broju bodova .

*.*

**Administrativna provjera**

Povjerenstvo će provjeravati formalnu ispravnost podnijetih prijava **te se dalje neće razmatrati**

* prijave zaprimljene izvan roka za dostavu prijava
* prijave s nepotpunom ili neispravnom dokumentacijom
* prijave koje nisu izrađene u skladu s Javnim pozivom i Uputama
* prijave u kojima su navedeni neistiniti podaci tj. lažne informacije
* prijave u kojima je dostavljena nevjerodostojna ili nevažeća dokumentacija
* prijave u kojima dostavljeni dokazi ne budu u skladu s propisanim
* prijave kod kojih obrasci (Obrazac 1. do Obrazac 7.) nisu u cijelosti ispunjeni i ovjereni

 **Provjerom prihvatljivosti utvrđuje se:**

* da Prijavitelj u vlasničkoj i/ili osnivačkoj strukturi nema udjela Republike Hrvatske, jedinice područne (regionalne) samouprave ili jedinice lokalne samouprave te pravnih osoba čiji je vlasnik i/ili osnivač Republika Hrvatska, jedinica područne (regionalne) samouprave ili jedinice lokalne samouprave,
* da je Prijavitelj u 100% privatnom vlasništvu s registriranim sjedištem te aktivnost ulaganja se obavlja na području Primorsko-goranske županije,
* da je Prijavitelj pravna ili fizička osoba koja je je mikro ili malo poduzeće (za Mjere 5. i 6. ili srednje poduzeće) sukladno Zakonu o poticanju razvoja malog gospodarstva („Narodne novine" broj 29/02, 63/07, 53/12, 56/13 i 121/16) i Preporuci Europske Komisije 2003/361/EC od 06.05.2003. uz odgovarajuću primjenu definicije malih i srednjih poduzeća dane u Prilogu I. Uredbe Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL EU L 187, 26.06.2014. str.1-78) i njezinim izmjenama Uredbi komisije (EU) 2023/1315 (SL EU L 167, 30.06.2023., str. 1-90), Uredbi Komisije (EU) 2017/1084 (SL EU L 156, 20.06.2017., str 1-18 i Uredbi Komisije (EU) 2021/1237 (SL EU L 270, 29.07.2021., str. 39-75);
* da u trenutku podnošenja prijave Prijavitelj ima odgovarajući oblik registracije (obrt/trgovačko društvo/ustanova),
* da Prijavitelj te partnerski i povezani subjekti s Prijaviteljem imaju podmirene obveze prema Primorsko-goranskoj županiji,
* da Prijavitelj ima podmirene obveze po osnovi javnih davanja o kojima službenu evidenciju vodi Porezna uprava (dokazuje se originalnom potvrdom nadležne porezne uprave),
* da Prijavitelj traži potporu u skladu s odredbama o potporama male vrijednosti – Uredba komisije (EU) 2023/2831) (dokazuje se Izjavom o korištenim potporama male vrijednosti),
* da je prijava u skladu s prihvatljivim aktivnostima, prihvatljivim troškovima i prihvatljivim djelatnostima iz Uputa za prijavitelje,
* da djelatnost, prema Odluci o Nacionalnoj klasifikaciji djelatnosti NKD 2025, **nije** iz Područja A – Poljoprivreda, šumarstvo, ribarstvo (izuzev šumarstvo), Odjeljka 12 - Proizvodnja duhanskih proizvoda; Skupine 25.30.0 - Proizvodnja oružja i streljiva; Skupine 30.40.0 - Proizvodnja vojnih borbenih vozila; Područje L - Financijske djelatnosti i djelatnosti osiguranja, Područje M - Poslovanje nekretninama; Područje S - Umjetnost, zabava i rekreacija Odjeljak 92 - Djelatnosti kockanja i klađenja, Područje N - Stručne, znanstvene i tehničke djelatnosti (Odjeljak 69.1 Pravne djelatnosti, Odjeljak 70, Upravljačke djelatnosti; savjetovanje u vezi s upravljanjem i Odjeljak 73.3 Odnosi s javnošću i djelatnosti priopćavanja).
* da Prijavitelj ima minimalno jednu zaposlenu osobu na puno radno vrijeme (uključuje se i samozapošljavanje), na neodređeno vrijeme.

 Prijavitelj nema pravo na potporu ako je za istu namjenu i za iste aktivnosti primio potporu iz drugih izvora u okviru nacionalnog proračuna i drugih javnih izvora, javnih fondova Europske unije i izvan Europske unije.

Temeljem zaprimljenih prihvatljivih prijava, a ovisno o raspoloživim proračunskim sredstvima za tekuću godinu za provedbu mjera koja iznose *ukupno 878.300,00 EUR, odnosno za raspored za Mjeru 1., Mjeru 2., Mjeru 3. i Mjeru 6. je raspoloživo 668.300,00 EUR, a za raspored sredstava za Mjeru 4., Mjeru 5. i Mjeru 7. je raspoloživo 210.000,00 EUR,* utvrdit će se dvije rang-liste prijava sukladno kriterijima za bodovanje:

|  |  |  |  |
| --- | --- | --- | --- |
| **R.br.**  | **KRITERIJI ODABIRA**  | **BODOVI** | **MAX BODOVI** |
| 1.Lokacija provedbe aktivnosti (sjedište Prijavitelja)   | Prijavljena aktivnosti će se provoditi na području Gorskog kotara | 20 | 20 |
| Prijavljene aktivnosti će se provoditi na području otoka Županije | 15 |
| Prijavljene aktivnosti će se provoditi na ostalom ruralnom području Županije | 10 |
| Prijavljene aktivnosti će se provoditi na području Grada Rijeke | 5 |
| 2. Mladi poduzetnik (starosna dob osobe/a u vlasničkoj strukturi)\* | Prijavitelj je mladi poduzetnik, mlađi od 40 godina na dan objave Javnog poziva | 10 | 10 |
| 3. Veličina poduzetnika | Prijavitelj je mikro poduzetnik  | 5 | 5 |
| *4.* Utvrđen stupanj invalidnosti vlasnika/zaposlenika  | Vlasniku ili zaposleniku je utvrđen stupanj invalidnosti (***dostavit dokaz iz Registra osoba s invaliditetom - elektronički zapis dostupan na E-građani i e-radnu knjižicu* )** | 10 | 10 |
| 5.Dugogodišnje iskustvo/poslovanje Prijavitelja  | Poslovni subjekt je osnovan pred 20 i više godina | 5 | 5 |
| **Dodatni bodovi se ostvaruju obzirom na učešće u prethodnim županjskim javnim pozivima po mjerama iz sektora poduzetništva** |  |
| Prijavitelj nije **nikad** bio korisnik županijskih potpora  |  10 | 10 |
| Prijavitelj je bio korisnik županijskih potpora u 2023. i/ili prethodnih godina. | 5  |
| **BROJ BODOVA** |  60 |

\* Mladi poduzetnik je poslovni subjekt u kojem najmanje jedna ili više mladih osoba (u dobnoj skupini do navršenih 40 godina života na dan objave Javnog poziva) zajedno posjeduje/u jednako ili više od 50% vlasništva.

U slučaju da više prijava za potporu ima isti broj bodova, prednost u odabiru imat će prijava s ranijim datumom i vremenom podnošenja.

* 1. **TRAJANJE I LOKACIJA PROVEDBE**

Prijave se po ovom Javnom pozivu zaprimaju 45 dana od dana objave Javnog poziva. Lokacija provedbe mjera je područje Primorsko-goranske županije.

* 1. **VREMENSKI OKVIR POSTUPKA**

Odluka o dodjeli potpora s pripadajućim iznosom odobrenih novčanih sredstava bit će donijeta u roku od 75 dana od dana zaključenja Javnog poziva.

Prijavitelji će biti obaviješteni o ostvarenoj potpori male vrijednosti odmah po donošenju Odluke o dodjeli potpore.

Rezultati će biti objavljeni na službenoj internet stranici Županije u roku od 7 (sedam) dana od dana donošenja Odluke o dodijeli potpore. Županija će potpisati ugovor o korištenju potpore s korisnicima kojima je odobrena potpora u roku od 20 dana od dana donošenja Odluke o dodjeli potpora.

* 1. **IZVOR POTPORA, UGOVORANJE, PROVEDBA, DODJELA I NADZOR**

Izvor potpore je Proračun Primorsko-goranske županije za 2025. godinu

Bespovratna sredstva u okviru Programa dodjele potpora u 2025. dodjeljuju se putem Javnih poziva za dodjelu potpora.

Primorsko-goranska županija će sufinancirati prihvatljive aktivnosti Prijavitelja koje će biti odabrane nakon razmatranja prijava zaprimljenih na Javni poziv.

Ukoliko Prijavitelj stekne pravo na potporu u trenutku u kojem po ovom Javnom pozivu preostane manji iznos sredstava od pripadajućeg iznosa potpore, korisniku će se dodijeliti potpora u visini preostalog iznosa.

Potpora male vrijednosti smatra se dodijeljenom u trenutku kada poduzetnik stekne zakonsko pravo na primanje potpore, a to je s datumom donošenja Odluke o dodjeli potpore i u iznosu koji je naveden u Odluci od dodjeli potpore, bez obzira na moguće kasnije iskorištenje u manjem iznosu.

S poduzetnicima čije prijave budu prihvaćene te bude donesena Odluka o dodjeli potpore, sklopiti će se Ugovor o dodjeli potpore (u daljnjem tekstu: Ugovor) u kojem se definiraju međusobna prava i obveze Korisnika i Primorsko-goranske županije.

Korisnik potpore se obvezuje na namjensko korištenje sredstava potpore. Namjensko korištenje sredstava potpore dokazuje se računima koji glase na korisnika potpore, izvodima po transakcijskom računu te ostalim dokazima iz kojih vidljivo da je izvršeno plaćanje s fotodokumentacijom o realizaciji aktivnosti za koju su odobrena sredstva te izvještajem.

Računi kojima se dokazuje namjensko korištenje sredstava potpore ne smiju se koristiti za pravdanje drugih potpora koje dodjeljuje Primorsko-goranska županija i ostali davatelji državnih potpora.

Korisniku potpore s kojim je sklopljen Ugovor, sredstva će se doznačiti na žiro račun, odnosno IBAN korisnika, u roku od 25 dana i to na temelju korisnikova zahtjeva Upravnom odjelu za turizam, poduzetništvo i ruralni razvoj, uz predočenje dokaza (preslika računa, fotodokumentacije i/ili ostalih dokaza) o namjenskom korištenju sredstava.

Kupljena oprema za koju su odobrena sredstva temeljem sklopljenog Ugovora Korisnika i koja je zavedena u popis dugotrajne imovine, mora biti u funkciji najmanje dvije godine i ne smije se prije tog roka prodati ili na bilo koji način otuđiti (zamijeniti, darovati, uništiti).

Primorsko-goranska županija, radi nadzora namjenskog korištenja sredstava potpore, može neposredno kontaktirati sve pravne i fizičke osobe kojima je prema priloženoj dokumentaciji korisnik potpore isplatio novčana sredstva koja je dobio od Primorsko-goranske županije za sufinanciranje aktivnosti iz Ugovora.

Nadzor nad namjenskim korištenjem potpore provodi Upravni odjel za turizam, poduzetništvo i ruralni razvoj Primorsko-goranskežupanije temeljem dokumentacije korisnika potpore, a po potrebi i kontrolom na licu mjesta.

Korisnik je dužan istaknuti na vidljivom mjestu (internet stranici, predmetu nabave u okviru aktivnosti, u ulaznom prostoru prijavitelja i dr.) da je za provedbu aktivnosti ostvario bespovratna sredstva iz Proračuna Primorsko-goranske županije, odnosno da su sredstva dodijeljena od strane Primorsko-goranske županije~~.~~

Oznaka vizualnog identiteta Županije mora biti vidljiva na nabavljenoj opremi te mora biti na vidljivom mjestu prilikom ulaska u prostore prijavitelja, u tekućoj godini i nakon završetka aktivnost u periodu od 2 godine od dana sklapanje Ugovora.

Županija zadržava pravo kontrole namjenskog korištenja sredstva i pridržavanja odredbi vizualnog identiteta u svako vrijeme po svojim ovlaštenim predstavnicima. Kontrola na licu mjesta može se provoditi tijekom realizacije aktivnosti u tekućoj godini i nakon završetka aktivnost u periodu od 2 godine od dana sklapanja Ugovora.

Ukoliko korisnik potpore ostvari pravo na potporu na temelju dostavljene neistinite dokumentacije, suprotno uvjetima utvrđenim Javnim pozivom ili se utvrdi da je za istu namjenu primio potporu iz drugih izvora, dobivena sredstva uvećana za zakonsku zateznu kamatu koja se obračunava od dana primitka iznosa mora vratiti u Proračun Primorsko-goranske županije te se isključuje iz dodjele potpore sljedećih godina.

Ostale obveze i rokovi regulirat će se Ugovorom.

 Dostavljanjem dokumentacije na Javni poziv i potpisivanjem Ugovora o dodjeli potpore, korisnik potpore daje odobrenje Primorsko-goranskoj županiji da osnovne podatke o korisniku, iznose odobrene potpore te ostvarene bodove objavi na službenoj mrežnoj stranici Županije te u drugim izvještajima. Svi osobni podaci navedeni u prijavi i dokumentaciji koristit će se sukladno Općoj uredbi o zaštiti podataka (GDPR) i Zakonu o provedbi Opće uredbe o zaštiti podataka („Narodne novine“ broj 42/18) isključivo u svrhu odobravanja potpore.

* 1. **NAČIN PODNOŠENJA PRIJAVA**

Prijave se dostavljaju isključivo na obrascima koji su priloženi Javnom pozivu i s obaveznom dokumentacijom u prilogu, sve u skladu s ovim Javnim pozivom i Uputama za prijavitelje. Upute, Obrasci za prijavu i natječajna dokumentacija dostupni su na službenoj internet stranici Primorsko-goranske županije – [www.pgz.hr](http://www.pgz.hr/)

* **Prijave se podnose u zatvorenoj omotnici ISKLJUČIVO POŠTOM putem preporučene pošiljke:**

**PRIMORSKO-GORANSKA ŽUPANIJA**

**Upravni odjel za turizam, poduzetništvo i ruralni razvoj**

**Riva 10, 51 000 Rijeka**

Prijava na **Javni poziv za dodjelu potpora male vrijednosti temeljem Programa dodjele potpora male vrijednosti poduzetnicima Primorsko-goranske županije u 2025. godini za Mjere 1. do 7**

* Navesti **jednu** od mjera **: Mjera 1., Mjera 2., Mjera 3., Mjera 4. Mjera 5., Mjera 6. ili Mjera 7.**

Na omotnici sa stražnje strane potrebno je navesti podatke Prijavitelja :

**Potpuni naziv i organizacijski oblik**

**Ime i prezime**

**Sjedište, adresa i poštanski broj**

1. **POSEBNI UVJETI**

Prijavitelj ne smije isti trošak za koji je ostvario sufinanciranje iz nekog drugog izvora prijaviti na ovaj javni poziv, niti isti trošak za koji je ostvario potporu po ovim Mjerama prijaviti na bilo koji drugi izvor financiranja.

Isti prijavitelj, isti vlasnik/osnivač i njegova povezana i/ili partnerska poduzeća mogu podnijeti samo jednu prijavu za potporu.

Račun dostavljen od **povezanih osoba s izdavateljem računa** prema kategoriji ‘’Jedan poduzetnik“ ( pojam defiliran u Programu) nije prihvatljiv.

Prijavitelji koji imaju neizvršene obveze po prethodnim godinama prema Primorsko-goranskoj županiji nemaju pravo prijave.

Prijavitelji, neovisno o registraciji i području poslovanja, mogu se prijaviti samo na jednu mjeru ovog Javnog poziva. Izuzeće se primjenjuje samo za prijavu na Mjeru 6. Potpore inkluzivnom poduzetništvu, kada se poduzetnik uz prijavu na Mjeru 6. može prijaviti i na još jednu mjeru u sklopu Javnog poziva. Prijave moraju biti odvojene i poslane zasebno.

Prijava u kojoj ne bude dostavljena sva dokumentacija navedena u popisu priloga - Obvezna dokumentacija koja se treba dostaviti uz ovjeren Obrazac prijave na Javni poziv, odnosno dostavljeni dokazi ne budu u skladu s propisanim te prijave u kojima su dani neistiniti podaci ili je priložena nevjerodostojna dokumentacija ili obrasci nisu ispunjeni jasno i u cijelosti smatrat će se **formalno neispravnom i neće se dalje razmatrati**.

Ukoliko se naknadnom provjerom utvrdi da su dani neistiniti podaci ili je priložena nevjerodostojna dokumentacija ili nisu poštovani uvjeti Javnog poziva i pripadajućih Uputa, ili se korisnik ne pridržava se odredbi ugovora, korisnik potpore dužan je izvršiti povrat sredstva uvećana za zakonsku zateznu kamatu koja se obračunava od dana primitka iznosa dobivenih temeljem ugovora sklopljenog sa Županijom.

Županija zadržava pravo izmjene i dopune ovih Uputa. Sve eventualne izmjene i dopune Uputa bit će objavljene na službenim stranicama Primorsko-goranske županije.

Dodatna obrazloženja i informacije u vezi s predmetom Javnog poziva mogu se dobiti putem telefona na broj: 051/351-260, 264 odnosno putem e-pošte na e-adresu: gospodarstvo@pgz.hr .

*PRILOZI UPUTI ZA PRIJAVITELJE:*

Obrazac 1- Prijava za Mjeru 1., Mjeru 2.,Mjeru.3., Mjeru 4., Mjeru 5., Mjeru 6. i Mjeru 7., s Popisom priloga**- obvezne dokumentacije** koje treba predati uz ovjeren Obrazac 1.

Obrazac 2 - Izjava o korištenim potporama male vrijednosti,

Obrazac 3 - Izjava o korištenim potporama male vrijednosti povezanih osoba

Obrazac 4 - Izjava o davanju suglasnosti za korištenje osobnih podataka

Obrazac 5 - Izjava o dvostrukom financiranju

Obrazac 6 - Izjava o PDV-u

Obrazac 7 -Skupna Izjava